搵緊第二樣意思嘅話，請睇〈**銀河 (搞清楚)**〉。
**銀河娛樂集團有限公司**（港交所：00027）簡稱**銀娛**，喺澳門開賭場及酒店等——旗下成員有星際酒店、澳門銀河、澳門百老匯、城市娛樂會；又對蒙地卡羅濱海度假酒店集團作股權投資，並藉此撈到外國。其轄下之**銀河娛樂場股份有限公司**有個澳門嘅主賭牌。

是
-

隨住銀娛股價猛升，大老細呂志和身家暴漲，彭博億萬富豪指數更一度喺計錯數嘅狀態之下，顯示佢有錢過李嘉誠，做咗亞洲首富。

非
-

### 監控員工網上言論

响2018年6月22號，《東方日報》報道：  
銀娛靠昇華在線有限公司，响兩個月前起，循各種途徑喺網上揾出並整走對銀娛不利嘅貼文，特別係監控員工喺社交媒體上面嘅留言，重要佢哋唱好公司。銀娛因此被投訴干涉員工私隱。銀娛辯稱，呢啲係該行業慣常嘅網上營銷手法，並响6月20號同傳媒講話噉樣做無違法，然而以保密協議為由唔披露詳情。有員工懷疑，公司想消除對於佢上年要員工喺颱風天鴿吹襲時返工嘅大量劣評，亦將呢件事同早前劍橋分析違規收集面書用戶資料相提並論，有個人私穩同言論自由遭侵犯嘅憂慮。

响2018年6月22號，香港個人資料私隱專員公署發新聞稿話：  
有調查呢單嘢。

### 風災引爆勞資積怨

颱風天鴿响2017年8月23號吹襲澳門，搞到該城一片狼藉，有唔少自稱銀娛員工隨即喺互聯網寫嘢，向僱主抱怨，部分矛頭直指大股東呂志和家族。

响2017年8月24號，銀娛員工聯盟會發表標題為「銀河娛樂員工給良心顧主呂氏家族的一封信」嘅公開信，內容為：  

佢哋真係好嬲；打完風之後，公司要求員工喺兩個鐘頭之內埋位開工，不過欠缺適當安排，極之混亂，場內冇供水兼冇冷氣……噉樣返工簡直係揾命搏……有人加班幾個鐘頭，又有人等車幾個鐘頭；因此遲到嘅，又被通知要扣人工……質問對方人性何在……其他博彩企業都有相應措施，偏偏呢檔冇……呼籲呂氏家族咪再只當旗下員工做賺錢工具，而應該採取更加人性化嘅處理方式……最近喺公司內部做過調查，發現居然有七成半人唔贊成政府畀該公司個賭牌續期，希望老闆自己去了解下箇中原因。

銀娛响2017年8月25號以新聞稿宣布，向所有營運員工發放1200澳門元颱風相關津貼，又將受颱風影響而响2017年8月23—25號嘅缺勤，通通當有薪假期，响同期返工唔準時嘅職員亦都唔使扣糧
……為之前唔夠妥善嘅處理表示遺憾，已經制定特別措施支援員工首先處理屋企要事，鼓勵受影響者向部門主管匯報，等公司跟進同援助。傳媒指此舉係補鑊措施。

响2017年8月26號，有疑似銀娛員工，喺網上發帖，公開咗封該公司嘅內部衣貓，入面叫隊員「自願」去收拾公司嘅玩水設施——天浪淘園，以求盡快重開，重提醒要着運動裝、帶替換用衣物同防曬劑。嗰個發布者批評，該集團唔似多間其他公司，派人出動救災，而係叫職員做義工清理公司泳池，行為可恥，唔負社會責任，亦要求政府唔好畀銀娛個賭牌續期。其他網民亦紛紛和應。

响2017年8月27號，銀娛作出內部澄清：  

負責開天浪淘園嘅人手唔夠，驚清理唔切該區俾風吹爛咗嘅植物同設施嘅話，到另一個颱風帕卡吹到嚟時，會好危險，因此至會鼓勵其他員工响開工時間過去幫手
。然而用詞不當，引起誤會，特此致歉。

銀娛人事部同三個員工代表約咗，响2017年8月30號去勞工事務局，準備喺該局人員在場嘅情況，討論勞方之前提出之福利同工作安排要求，然而資方話有突發災後事宜，趕住要去處理，放咗飛機，叫褪遲一日傾。响當日，有唔同工會嘅代表同唔止兩百個銀娛員工，由立法議員宋碧琪、高天賜同梁榮仔，及民眾建澳聯盟副主席陳德勝陪住，去到該局，投訴被公司剝削權益……又要求銀娛人事部嘅人即刻嚟傾；後者得悉後，由管理層代表赴會。銀娛員工聯盟會理事長呂毅偉及副理事長黃長源等人，提及資方之諸多唔妥，以及職員對佢哋嘅唔滿意。銀娛一方話會積極跟進員工嘅訴求，並樂意建立恆常之溝通機制，收集佢哋嘅意見。銀娛之後發出新聞稿，宣布提供「災後復修援助」、「嚴重損失援助」、「特別現金獎賞」及「特別股份獎賞」等支援；又推出新嘅颱風政策，包括增加某啲津貼。

响2017年9月4號，銀娛宣布，旗下員工可以得到相當於3個月工資嘅「特別股份獎賞」及最少有1.4個月工資咁多嘅花紅。

响2017年9月5號，新澳門博彩員工權益會同一班銀娛員工，喺澳門銀河附近遊行，該會理事長周銹芳表示，之所以發動遊行，係因為收到銀娛員工嘅求助——主要訴求包括：爭取出14個月糧、取消員工評分機制同飛牌制度，以及要求升職機制公平透明等；亦有員工批評，嗰年突然改咗制度——只係喺九月發放相等於七成半月薪嘅特別花紅，亦唔係個個都有份攞……新措施唔合理又唔公平，要求資方响一個禮拜之內回覆，否則或者罷工。治安警察局稱佢哋派咗大概廿人維持秩序，遊行者人數約為百五；遊行方則話佢哋有三百人到。銀娛指呢個係非銀娛員工組織嘅遊行，不予置評。

呂志和接受星島新聞集團專訪，解釋之前一連串勞資糾紛係誤會，又向員工表示感激，重講述為賑災所做之善事嘅詳情；報道由2017年9月5號起出街。

銀娛响2017年9月11號發出通告，宣布安排部分將會交畀員工嘅公司股份，提早發放。

考
-

1. ↑  "Galaxy Entertainment". *www.galaxyentertainment.com*. 喺2021-07-13搵到.
2. ↑  〈銀河娛樂場股份有限公司〉. *www.io.gov.mo*. 喺2021-07-15搵到.
3. ↑  謝金河 (2014-01-23). 〈從呂志和財富 看澳門賭業風雲 - 今周刊〉. *www.businesstoday.com.tw* (中文). 喺2021-08-28搵到.
4. ↑  〈銀河娛樂疑監控員工網上留言 公司稱無違法 私隱署跟進〉. 《東方日報》 (香港中文). 喺2021-08-08搵到.
5. ↑  "Response to Media Enquiry or Report". *www.pcpd.org.hk*. 喺2021-07-13搵到.
6. ↑  〈澳門消息：打風遲到竟扣錢 銀娛被批刻薄〉. 《on.cc東網》 (香港中文). 2017-08-24. 喺2021-08-28搵到.
7. ↑  〈【天鴿過後】銀娛「補鑊」向員工發1200元津貼兼有薪假期 (15:36) - 20170825 - 即時財經新聞〉. 《明報財經網》 (zn-tw). 喺2021-08-28搵到.`{{cite web}}`: CS1 maint: unrecognized language (link)
8. ↑  〈澳電已成功為近九成九客戶復電 – Today Macao 現代澳門日報〉 (香港中文). 原著喺2021-08-28歸檔. 喺2021-08-28搵到.
9. ↑  力報. 〈銀娛向員工發放1,200元津貼 援助受颱風影響員工〉. 《力報》. 喺2021-08-28搵到.
10. ↑  〈澳門消息：打風扣薪遭炮轟 銀娛補鑊發津貼〉. 《on.cc東網》 (香港中文). 2017-08-25. 喺2021-08-28搵到.
11. ↑  〈連日搶修 終恢復公共供水〉. 《東方日報》 (香港中文). 喺2021-08-28搵到.
12. ↑  〈澳門消息：銀河招義工洗泳池 網民轟無良心〉. 《on.cc東網》 (香港中文). 2017-08-27. 喺2021-08-28搵到.
13. ↑  〈要員工義務清天浪淘園 銀娛道歉捐6千萬救災〉. *www.bastillepost.com*. 2017-08-28. 喺2021-08-28搵到.
14. ↑  〈澳門焦點報〉. *www.mcfocus.com.mo*. 喺2021-08-28搵到.
15. ↑  〈銀娛向所有員工發特別援助津貼 – Today Macao 現代澳門日報〉 (香港中文). 原著喺2021-08-28歸檔. 喺2021-08-28搵到.
16. ↑  力報. 〈銀娛公布多項員工災後援助措施〉. 《力報》. 喺2021-08-28搵到.
17. ↑  力報. 〈銀娛推出改善受災員工 福利措施〉. 《力報》. 喺2021-08-28搵到.
18. ↑  〈新聞內容頁〉. *macautimes.cc*. 喺2021-08-28搵到.
19. ↑  陳嘉碧 (2017-09-05). 〈銀娛派最少4.4個月花紅兼獎金 呂志和：一直當員工自己人〉. 《香港01》 (香港中文). 喺2021-08-28搵到.
20. ↑  〈【天鴿過後】銀娛員工遊行 倡發放14個月薪酬 不排除罷工 (11:46) - 20170906 - 即時財經新聞〉. 《明報財經網》 (zn-tw). 喺2021-08-28搵到.`{{cite web}}`: CS1 maint: unrecognized language (link)
21. ↑  〈逾百名銀河員工 遊行表訴求〉. 《濠江日報》. 原著喺2021-08-28歸檔. 喺2021-08-28搵到.
22. ↑  力報. 〈銀河員工遊行爭取福利〉. 《力報》. 喺2021-08-28搵到.
23. ↑  力報. 〈團體發動銀河娛樂員工遊行 要求花紅及雙糧〉. 《力報》. 喺2021-08-28搵到.
24. ↑  〈銀娛員工抗議僱用條件苛刻〉. 《東方日報》 (香港中文). 喺2021-08-28搵到.
25. ↑  〈澳門消息：銀河員工遊行爭取改善福利〉. 《on.cc東網》 (香港中文). 2017-09-05. 喺2021-08-28搵到.
26. ↑  〈銀娛捐六千萬重建澳門 呂志和：值得去做〉. *www.bastillepost.com*. 2017-09-05. 喺2021-08-28搵到.
27. ↑  〈颱風過後 銀娛心急清理泳池有苦衷〉. *www.bastillepost.com*. 2017-09-06. 喺2021-08-28搵到.
28. ↑  〈銀娛員工遊行 公司強調注重與員工溝通〉. *www.bastillepost.com*. 2017-09-06. 喺2021-08-28搵到.
29. ↑
30. ↑  〈一批銀娛員工遊行抗議 爭取花紅不排除會罷工 – Today Macao 現代澳門日報〉 (香港中文). 原著喺2021-08-06歸檔. 喺2021-08-28搵到.
31. ↑  〈銀娛提早發放三分一獎勵股份 明年中前發11億元股份予員工 部分下月初發 - 20170912 - 報章內容 財經〉. 《明報財經網》 (zn-tw). 喺2021-08-28搵到.`{{cite web}}`: CS1 maint: unrecognized language (link)

拎
-

1. Galaxy Entertainment

註
-

1. ↑  此「顧」乃原文用字，應作「僱」。
2. ↑  資訊複雜，未知同其他數目有冇彼此矛盾。